**Zmena**

**výzvy na predkladanie žiadostí o poskytnutie prostriedkov mechanizmu na podporu obnovy a odolnosti**

**Vykonávateľ: Ministerstvo zdravotníctva Slovenskej republiky**

**Názov výzvy: „Rozšírenie a obnova siete kamenných hospicov“
Kód výzvy: 13I03-21-V07**

**Komponent**: 13\_Dostupná a kvalitná dlhodobá sociálno-zdravotná starostlivosť

**Názov investície**: Investícia 3\_Rozšírenie a obnova kapacít paliatívnej starostlivosti

Schéma pomoci: Schéma štátnej pomoci pre investície do nemocníc a hospicov, zariadení ústavnej

 zdravotnej starostlivosti, z prostriedkov Plánu obnovy a odolnosti SR. Schéma štátnej pomoci vo forme náhrady za služby všeobecného hospodárskeho záujmu č. ŠP SVHZ – 2/2022

Zdroj financovania: Plán obnovy a odolnosti Slovenskej republiky v súlade so zákonom č. 368/2021 zákona o mechanizme na podporu obnovy a odolnosti a o zmene a doplnení niektorých zákonov

*Cieľ: Rozšírenie a obnova kapacít pobytovej paliatívnej starostlivosti, prostredníctvom vybudovania nových a rekonštrukciou existujúcich kamenných hospicov.*

.....................................................................................

minister zdravotníctva Slovenskej republiky

V Bratislave, dňa 15.02.2023

**Obsahové náležitosti výzvy**

Vo výzve **„Rozšírenie a obnova siete kamenných hospicov“** boli vykonané nasledovné zmeny:

* zmena v časti 3.1 Podmienky oprávnenosti žiadateľa, v poradovom čísle 1, Právna forma, konkrétne vo Forme preukázania, kde je okrem iného uvedené:

***A. Novovzniknuté kamenné hospice predložia:***

*• potvrdenie o vzniku právnickej osoby spolu s potvrdením o pridelení identifikačného čísla organizácie („IČO“),* ***alebo***

*• čestné vyhlásenie, ktorým preukáže zámer splniť zákonné podmienky pre získanie povolenia na vznik kamenného hospicu*

sa v texte slovo „**alebo“** zmení na slovo „**a“** nasledovne:

***A. Novovzniknuté kamenné hospice predložia:***

*• potvrdenie o vzniku právnickej osoby spolu s potvrdením o pridelení identifikačného čísla organizácie („IČO“),* ***a***

*• čestné vyhlásenie, ktorým preukáže zámer splniť zákonné podmienky pre získanie povolenia na vznik kamenného hospicu*

Zdôvodnenie: z dôvodu zabezpečenia doručenia oboch dokumentov potrebných k posudzovaniu žiadostí resp. naplnenia cieľa.

* ďalšia zmena je v časti 3.5 Podmienky účelu použitia prostriedkov mechanizmu v podmienke PPM č. 12, doplnenie bodu 4. V prípade ak žiadateľ nedisponuje dokumentáciou pre realizáciu stavby, predkladá opis projektu a rozpočet projektu.

Zdôvodnenie: Informácie od potenciálnych žiadateľov deklarujú, že bude náročné splniť podmienku doloženia projektovej dokumentácie k žiadosti. V zmluve je už zadefinované v časti 4.1.2.6. „*Do 60 dní odo dňa nadobudnutia účinnosti tejto zmluvy predložiť Vykonávateľovi stavebné povolenie.“* Dôvodom zmeny, je snaha MZ SR splniť míľnik pre uvedenú výzvu.

* ďalšia zmena je v časti 3.5 Podmienky účelu použitia prostriedkov mechanizmu v podmienke PPM č. 13 Podmienka úspory energií pri výstavbe a obnove budov sa dopĺňa pôvodný text:

*V prípade výstavby nových budov (realizácia hlavných aktivít A) je minimálna požiadavka na budovu s takmer nulovou potrebou energie stanovená hornou hranicou energetickej triedy A0 pre globálny ukazovateľ. Rozsah energetických tried a minimálna požiadavka na primárnu energiu je definovaná v prílohe č. 3 vyhlášky 5 č. 364/2012 Z. z.*

*V prípade obnovy budov (realizácia hlavných aktivít B), je minimálnym cieľom úspora 30% primárnej energie, toto preukáže žiadateľ energetickým certifikátom po zrealizovaní projektu, pričom súčasťou projektovej dokumentácie ku stavebnému konaniu a ŽoPPM musí byť energetické posúdenie a návrh*

*technických riešení na dosiahnutie týchto úspor. Na investície spojené so zvyšovaním energetickej efektívnosti budov môže byť využitý model garantovanej energetickej služby v zmysle zákona 321/2014 Z. z. o energetickej efektívnosti.*

Dopĺňa sa o nasledovné znenie:

*V prípade, ak rozsah stavebných úprav v ŽoPPM nie je definovaný v Zákone o energetickej hospodárnosti budovy č. 555/2005 ako Významná obnova budovy, resp. ako Významná obnova technického zariadenia budovy a zároveň sa jedná len o rekonštrukciu priestorov v budove, s cieľom dosiahnuť kvalitatívnu zmenu budovy alebo danej časti budovy za účelom uvedenia do prevádzkyschopného stavu podľa legislatívnych podmienok pre hospic, nie je potrebné preukazovať dosiahnuté úspory primárnej energie, čo platí aj aj v prípade, že priestory po rekonštrukcii budú znamenať zmenu alebo rozšírenie účelu použitia budovy alebo jej časti.*

*V rámci projektu jednej budovy je možné realizovať kombináciu opatrení – rekonštrukciu priestorov pre splnenie kvalitatívnych požiadaviek (napr. zriadenie lôžok), ako aj obnova budovy ako takej, kde sa dosiahne zlepšenie energetickej hospodárnosti budovy.*

Zdôvodnenie: Text sa v celom rozsahu ponecháva a dopĺňa o znenie v súlade s odporúčaniami NIKA a taktiež zaslaným stanoviskom z NIKA ohľadne vypustenia vety v dokumente Vykonávacie rozhodnutie rady EU k energetickej úspore tejto Investícií. Zároveň vyhovujeme potenciálnym žiadateľom z dôvodu avizovaného nesplnenia 30% energetickej úspory.

* ďalšia zmena je v časti 4.2 Zverejňovanie informácií zmena na zosúladenie s aktuálne platnou metodikou SIPOO. Zmena sa uskutoční len v čísle a to z „5tich pracovných dní“ na „10 pracovných dní“.

Pôvodný text:

Vykonávateľ zverejní na svojom webovom sídle do 5 pracovných dní od zaslania oznámenia o splnení podmienok poskytnutia mechanizmu, resp. do 5 pracovných dní od márneho uplynutia lehoty na predloženie námietok, alebo do 5 pracovných dní od zaslania rozhodnutia o námietkach zoznam žiadateľov, ktorí splnili/nesplnili podmienky poskytnutia prostriedkov mechanizmu. Vykonávateľ zverejní na svojom webovom sídle zoznam prijímateľov prostriedkov mechanizmu do 5 pracovných dní od nadobudnutia účinnosti zmluvy o poskytnutí prostriedkov mechanizmu.

sa v plnom rozsahu mení na:

Vykonávateľ zverejní na svojom webovom sídle do 10 pracovných dní od zaslania oznámenia o splnení podmienok poskytnutia mechanizmu, resp. do 10 pracovných dní od márneho uplynutia lehoty na predloženie námietok, alebo do 10 pracovných dní od zaslania rozhodnutia o námietkach zoznam žiadateľov, ktorí splnili/nesplnili podmienky poskytnutia prostriedkov mechanizmu. Vykonávateľ zverejní na svojom webovom sídle zoznam prijímateľov prostriedkov mechanizmu do 10 pracovných dní od nadobudnutia účinnosti zmluvy o poskytnutí prostriedkov mechanizmu.

Zdôvodnenie: v súlade s platnou metodikou SIPOO.

* ďalšia zmena je v dokumente „Žiadosť o poskytnutie prostriedkov mechanizmu“, v časti Súhrnné čestné vyhlásenie si dovoľujeme požiadať v celom rozsahu o odstránenie bodu 4, kde je uvedené nasledovné:

*voči žiadateľovi nie je vykonávaná exekúcia podľa exekučného poriadku alebo vedený iný výkon rozhodnutia podľa osobitných predpisov, ktorých predmetom je nútený výkon povinnosti zaplatiť peňažnú sumu,*

Zdôvodnenie: nemá oporu vo výzve. Odstránená informácia pre nerelevantnosť.

* ďalej žiadame doplniť taktiež v „Súhrnnom čestnom vyhlásení“ nasledovné body:

5. projekt a aktivity, vymedzené SVHZ č. 2/2022 v zmysle definície podľa prílohy č. 1 SVHZ č. 2/2022, na ktoré žiadateľ žiada o poskytnutie pomoci, nie sú financované inou schémou štátnej pomoci, schémou pomoci de minimis alebo vymedzená SVHZ č. 2/2022 nie je predmetom poverenia podľa inej schémy štátnej pomoci, prípadne schémy pomoci de minimis.

6. na projekt a aktivity uvedené v ŽoPPM nežiada o inú štátnu pomoc alebo minimálnu pomoc od iného poskytovateľa pomoci alebo v rámci iných schém pomoci. Žiadateľ sa zároveň zaväzuje, že ak by takúto žiadosť predložil inému poskytovateľovi štátnej pomoci alebo minimálnej pomoci v čase posudzovania žiadosti podľa tejto schémy, bude o tejto skutočnosti informovať poskytovateľa (Vykonávateľa).

7. voči žiadateľovi nie je nárokované vrátenie štátnej pomoci na základe predchádzajúceho rozhodnutia Komisie, ktorým bola poskytnutá pomoc označená za neoprávnenú a nezlučiteľnú s vnútorným trhom.

Zdôvodnenie: zosúladenie s SVHZ č. 2/2022. Pri posudzovaní žiadostí nebude nutné pýtať žiadosť o doplnenie.

* ďalej žiadame v dokumente „Zmluva o PPM“ v plnom rozsahu zmeniť textáciu bodu 4.1.2.6.

Pôvodný text:

*Do 60 dní odo dňa nadobudnutia účinnosti tejto zmluvy predložiť Vykonávateľovi stavebné povolenie.*

sa v plnom rozsahu mení na:

*Do 90 dní odo dňa nadobudnutia účinnosti tejto zmluvy predložiť Vykonávateľovi stavebné povolenie.*

Zdôvodnenie: pre naplnenie cieľa pri Rozšírení aj pri Obnove siete kamenných hospicov.

**Formálne náležitosti výzvy**

Pôvodný text:

Znenie textu v časti: **1.2 Trvanie výzvy**

**Vyhlásenie výzvy: 28. 11. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných finančných prostriedkov, alebo do 28. februára 2023, resp. podľa toho, ktorá skutočnosť nastane skôr. Informácia o uzavretí bude zverejnená na webovom sídle MZ SR (ďalej aj vykonávateľ) prostredníctvom webového linku
<http://www.health.gov.sk/?Plan-obnovy-a-odolnosti>.

sa v celom rozsahu ruší a nahrádza sa novým znením, ktoré znie nasledovne:

 **Vyhlásenie výzvy**: **28. 11. 2022**

Uzavretie výzvy: Vykonávateľ uzavrie výzvu na predkladanie žiadostí o poskytnutie prostriedkov mechanizmu (ďalej len „výzva“) po vyčerpaní alokovaných finančných prostriedkov, alebo do 15. marca 2023, resp. podľa toho, ktorá skutočnosť nastane skôr. Informácia o uzavretí bude zverejnená na webovom sídle MZ SR (ďalej aj vykonávateľ) prostredníctvom webového linku <http://www.health.gov.sk/?Plan-obnovy-a-odolnosti>.

Vyššie uvedená zmena ukončenia termínu výzvy sa mení aj v bode *„2.1 Spôsob a kritériá posúdenia žiadosti o poskytnutie prostriedkov mechanizmu“* a to nasledovne:

Pôvodný text:

Žiadateľ predkladá ŽoPPM na základe vyhlásenej výzvy.

Vzhľadom na dlhšie trvanie výzvy a záujem vykonávateľa zabezpečiť optimálny priebeh posudzovania ŽoPPM vykonávateľ v rámci tejto výzvy definuje časové obdobia, v ktorých je možné ŽoPPM vykonávateľovi doručiť a do ktorých bude ŽoPPM na základe dátumu doručenia zaradená.

Prvé časové obdobie začína dňom vyhlásenia výzvy a končí sa uplynutím dvoch mesiacov odo dňa, kedy bola výzva vyhlásená. Ďalšie časové obdobie je určené dátumovým uzatvorením výzvy:

1.časové obdobie trvá od 28.11.2022 do 14.1.2023

2.časové obdobie trvá od 15.1.2023 do 28.2.2023

Doručením ŽoPPM začína proces posúdenia ŽoPPM podľa zákona o mechanizme. Vykonávateľ posudzuje ŽoPPM spôsobom a podľa kritérií posúdenia určených v tejto výzve a v nadväznosti na najlepšie splnené kritériá vytvorí poradie žiadateľov, ktorých ŽoPPM splnili podmienky poskytnutia prostriedkov mechanizmu (ďalej aj ako „podmienky PPM“), počnúc žiadosťou s najvyšším počtom bodov až po žiadosti s najnižším počtom bodov za každé časové obdobie po jeho ukončení. V prípade, že jednotlivé ŽoPPM dosiahnu rovnaký počet bodov, budú tieto ŽoPPM posúdené na základe skoršieho dátumu doručenia úplnej ŽoPPM v rámci konkrétneho časového obdobia, ktorého sa tento prípad bude týkať.

sa v celom rozsahu ruší a nahrádza sa novým znením, ktoré znie nasledovne:

Žiadateľ predkladá ŽoPPM na základe vyhlásenej výzvy.

Vzhľadom na dlhšie trvanie výzvy a záujem vykonávateľa zabezpečiť optimálny priebeh posudzovania ŽoPPM vykonávateľ v rámci tejto výzvy definuje časové obdobia, v ktorých je možné ŽoPPM vykonávateľovi doručiť a do ktorých bude ŽoPPM na základe dátumu doručenia zaradená.

Prvé časové obdobie začína dňom vyhlásenia výzvy a končí sa uplynutím dvoch mesiacov odo dňa, kedy bola výzva vyhlásená. Ďalšie časové obdobie je určené dátumovým uzatvorením výzvy:

1.časové obdobie trvá od 28.11.2022 do 14.1.2023

2.časové obdobie trvá od 15.1.2023 do 15.3.2023

Doručením ŽoPPM začína proces posúdenia ŽoPPM podľa zákona o mechanizme. Vykonávateľ posudzuje ŽoPPM spôsobom a podľa kritérií posúdenia určených v tejto výzve a v nadväznosti na najlepšie splnené kritériá vytvorí poradie žiadateľov, ktorých ŽoPPM splnili podmienky poskytnutia prostriedkov mechanizmu (ďalej aj ako „podmienky PPM“), počnúc žiadosťou s najvyšším počtom bodov až po žiadosti s najnižším počtom bodov za každé časové obdobie po jeho ukončení. V prípade, že jednotlivé ŽoPPM dosiahnu rovnaký počet bodov, budú tieto ŽoPPM posúdené na základe skoršieho dátumu doručenia úplnej ŽoPPM v rámci konkrétneho časového obdobia, ktorého sa tento prípad bude týkať.

Zdôvodnenie: vyplýva z naplnenia CID pri získaní dostatočného počtu žiadateľov predovšetkým v rámci obnovy siete kamenných hospicov.

Uvedené zmeny vo vzťahu k žiadateľovi nemajú žiadny vplyv na už doručenú žiadosť.

Všetci potenciálni žiadatelia, predovšetkým žiadatelia na obnovu siete kamenného hospicu (konkrétne 13 existujúcich kamenných hospicov) budú telefonicky aj písomne upovedomení o zmene výzvy sekciou zdravia MZ SR. A taktiež štandardnou formou bude dostatočne komunikovaná zmena danej výzvy verejnosti.

Ostatné náležitosti výzvy ostávajú nezmenené.